Make My Day

Make My Day er en norsk underholdningsserie med Synnøve Skarbø som gikk på TVNorge i 2003. Programkonseptet gikk ut på at en intetanende person fikk oppleve en drømmedag. Den utvalgtes kolleger, venner, familie, kjærester samt flere kjendiser var med på å tilrettelegge det hele. Alt ble filmet med skjult kamera.VG (17.03.2003 - Side: 50) En rekke norske kjendiser deltok i opptakene. Make my day var basert på et britisk program med samme tittel fra 2002. 

Første episode omhandlet Helene (22) fra Oslo. Helene fikk hjelpe privatetterforsker Leif A. Lier med å finne en ettersøkt forbryter, hun fikk en rolle i en italiensk reisedokumentar, og et møte med Hotell Cæsar-skuespiller og favoritten Elin Sogn, som stilte til foto-opptak for et ukeblad i Helenes egendesignede kolleksjon.TVNorge - Premiere: Make My Day! (arkivert versjon fra mars 2003)

Opptakene til programmet ble gjort i 2002.Dagbladet - Er du på TV? (21.8.2002) 

I tillegg til de 12 deltakerne var det gjesteopptredener av Thomas Giertsen, Jahn Teigen, Anette Young, Per Heimly, Kjell Elvis, Leif A. Lier, Elin Sogn, Anne-Kat. Hærland, Harald Heide-Steen jr., Ruth og Vigdis, Håvard Lilleheie, Elin Tvedt, Sigurd Sollien, Thomas Hansvoll, Espen Vesterdal Larsen, Lene-Elise Bergum og Ramsy Suleiman.TVN - Make My day (arkivert versjon fra desember 2003)

Omtale
VGs anmelder gav premieren terningkast fire.

Referanser

Kategori:Norske skjult kamera-programmer
Kategori:TV-produksjoner på TVNorge
Kategori:Norske TV-produksjoner fra 2000-årene
Kategori:Norske underholdningsprogrammer på TV